CELEX: 22021D2218
Language: da
Date: 2021-10-07 00:00:00
Title: Afgørelse nr. 2/2021 truffet af ØPA-Handelsudvalget nedsat ved den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side den 7. oktober 2021 om ændring af aftalen for at tage hensyn til Den Uafhængige Stat Samoas og Salomonøernes tiltrædelse [2021/2218]

14.12.2021   
               
               
                  DA
               
               
                  Den Europæiske Unions Tidende
               
               
                  L 447/20
               
            
         AFGØRELSE nr. 2/2021 TRUFFET AF ØPA-HANDELSUDVALGET NEDSAT VED DEN FORELØBIGE PARTNERSKABSAFTALE MELLEM DET EUROPÆISKE FÆLLESSKAB PÅ DEN ENE SIDE OG STILLEHAVSLANDENE PÅ DEN ANDEN SIDE
         den 7. oktober 2021
         om ændring af aftalen for at tage hensyn til Den Uafhængige Stat Samoas og Salomonøernes tiltrædelse [2021/2218]
         HANDELSUDVALGET HAR —
         under henvisning til den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side (1) (»aftalen«), og som blev undertegnet den 30. juli 2009 i London, særlig artikel 13 og 68, og
         ud fra følgende betragtninger:
         
                     (1)
                  
                  
                     Den 5. februar og den 4. juni 2018 indgav henholdsvis Den Uafhængige Stat Samoa (Samoa) og Salomonøerne en anmodning til de kontraherende parter om tiltrædelse sammen med et tilbud om markedsadgang, som er foreneligt med artikel XXIV i GATT 1994. Samoa og Salomonøerne tiltrådte aftalen henholdsvis den 21. december 2018 og den 7. maj 2020 og har anvendt aftalen midlertidigt siden henholdsvis den 31. december 2018 og den 17. maj 2020.
                  
               
                     (2)
                  
                  
                     Aftalens artikel 68 fastsætter, at handelsudvalget skal behandle alle spørgsmål, som er nødvendige for aftalens gennemførelse.
                  
               
                     (3)
                  
                  
                     På sit syvende møde afholdt den 3.-4. oktober 2019 vedtog Handelsudvalget en henstilling til parterne i aftalen, hvori der bl.a. henstilles til, at aftalen ændres for at tage hensyn til Samoas tiltrædelse og andre Stillehavsølandes tiltrædelse i fremtiden.
                  
               
                     (4)
                  
                  
                     Det er nødvendigt at ændre aftalens bilag II for at tilføje Samoas og Salomonøernes tilbud om markedsadgang til nævnte bilag.
                  
               
                     (5)
                  
                  
                     I aftalens artikel 13 fastsættes det, at handelsudvalget kan aftale at ændre aftalens bilag II på en måde, der anses for hensigtsmæssig —
                  
               VEDTAGET DENNE AFGØRELSE:
         
            Artikel 1
            Teksten til de vedtagne tilbud om markedsadgang fra Den Uafhængige Stat Samoa og Salomonøerne, jf. bilaget til nærværende afgørelse, tilføjes til aftalens bilag II.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, Port Moresby, Suva, Apia og Honiara, den 7. oktober 2021.
            
               På Handelsudvalget EU-Stillehavslandenes vegne
            
            
               
                  På Unionens vegne
               
               Cristina MIRANDA GOZALVEZ
            
            
               
                  På Stillehavslandenes vegne
               
               Richard YAKAM
               Shaheen ALI
               Peseta NOUMEA SIMI
               Barrett SALATO
            
         
         
            (1)  EUT L 272 af 16.10.2009, s. 2.
      
      
         
            BILAG
            TOLD VED IMPORT TIL DEN UAFHÆNGIGE STAT SAMOA (EUT L 333 af 28.12.2018, s. 3)
            https://eur-lex.europa.eu/legal-content/DA/TXT/PDF/?uri=CELEX:32018D1908&from=DA
            TOLD VED IMPORT TIL SALOMONØERNE (EUT L 85 af 20.3.2020, s. 3)
            https://eur-lex.europa.eu/legal-content/DA/TXT/PDF/?uri=CELEX:32020D0409&from=DA